Kosin kansainvälinen lentoasema

Kosin kansainvälinen lentoasema ”Hippokrates” (kreik. Κρατικός Αερολιμένας Κω «Ιπποκράτης», Kratikós Aeroliménas Ko «Ippokrátis», IATA: KGS, ICAO: LGKO, YPA: ΚΑΚΩΙ) on kansainvälinen lentoasema Kosin saarella Kreikassa. Se sijaitsee saaren keskiosissa lähellä Antimácheian kaupunkia. Lentoasema aloitti toimintansa 4. huhtikuuta 1964. Lentoasema on omistettu antiikin aikaiselle lääketieteen isäksi kutsutulle, Kosilta kotoisin olleelle Hippokrateelle. Lentokentän kiitotien pituus on 2 390 metriä ja leveys 45 metriä. Lentokenttä sijaitsee noin 126 metrin korkeudella merenpinnasta. Aegean Airlines ja Olympic Air lentävät kentälle Ateenasta ja Ródokselta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Vuonna 2007 lentoasemaa käytti noin 1,64 miljoonaa matkustajaa. Lentoasemalta on matkaa Kosin kaupunkiin noin 22 kilometriä ja Kardámainaan muutama kilometri. Lähteet Aiheesta muualla Kuvia tai muita tiedostoja aiheesta Kosin kansainvälinen lentoasema Wikimedia Commonsissa